cyanic-selkie/wikianc huggingface dataset:
ஷாஹீன் அக்தர்
கொமிலாவில் பிறந்த இவர் தாக்கா பல்கலைக்கழகத்தில் பொருளாதாரம் படித்தார். அடுத்து இந்தியாவில் திரைப்படத் தயாரிப்பைப் படித்து, 1991 இல்வங்காளதேசத்திற்குத் திரும்பினார். சிறுவயதிலேயே சிறுகதைகள் எழுதுவார். இவரது முதல் புதினம் "பலபார் பத் நெய்" (தப்பிக்க வழியே இல்லை), டாக்காவில் இரண்டு ஒற்றைப் பெண்களின் வாழ்க்கையை ஆராயும் கதையாக இருந்தது. ஷாஹீனின் இரண்டாவது புதினமான "தலாஷ்" 2004 ஆம் ஆண்டிற்கான புரோதாம் அலோ சிறந்த புத்தகத்திற்கான விருதை வென்றது. இந்தப் புதினத்திற்காக தென் கொரியாவின் முக்கிய பரிசான 3வது ஆசிய இலக்கிய விருது-2020 ஐ வென்றார். இது சியுங் ஹீ ஜியோன் என்பவரால் கொரிய மொழியில் மொழிபெயர்க்கப்பட்டது. தலாஷ் (தேடல்) வங்காளதேசத்தின் பிரங்கனா (அதாவது வீரப் பெண்கள்) பற்றியது - 1971 இல் விடுதலைப் போரின் போது கற்பழிக்கப்பட்ட பெண்கள்.
இவரது சிறுகதைகள் பிற மதிப்புமிக்க இலக்கிய இதழ்களில் வெளியிடப்பட்டுள்ளன. ஷாஹீனின் படைப்புகள் ஆங்கிலம், ஜெர்மன் மற்றும் கொரிய மொழிகளில் மொழிபெயர்க்கப்பட்டுள்ளன.
தற்போது டாக்காவில் உள்ள குடிசார் உரிமைகள் அமைப்பான ஐன் ஓ சாலிஷ் கேந்திராவின் ஊடக மற்றும் தொடர்பு பிரிவில் ஆசிரியராக பணிபுரிகிறார்.
சான்றுகள்
பகுப்பு:வாழும் நபர்கள் பகுப்பு:1962 பிறப்புகள் பகுப்பு:பெண் எழுத்தாளர்கள் பகுப்பு:வங்காளதேச எழுத்தாளர்கள்
போல்ட் கோட்டையகம்
போல்ட் கோட்டை (Boldt Castle) என்பது ஐக்கிய அமேரிக்க மாநிலத்தின், நியூயோர்க் மாநிலத்தில் மாநிலத்தில் உள்ள ஹார்ட் தீவில் அமைந்துள்ள ஒரு சுற்றுலா தலமாகும். இது விருந்தினருக்கு ஆண்டின் மே  மற்றும் அக்டோபர் மாதங்களுக்கு இடைப்பட்ட காலத்தில் திறக்கப்படுகிறது. இது ஹார்ட் தீவின் இதயப்பகுதியான செயிண்ட் லாரன்ஸ் ஆற்றுப் பகுதியில் அமைந்துள்ளது. ஹார்ட் தீவானது ஜெஃப்சர்ன் மாவட்டத்தின் அலெக்ஸாண்ட்ரியா நகரத்தின் ஒரு பகுதியான  உள்ளது. இது அமெரிக்க பணக்காரரான  ஜார்ஜ் போல்ட் என்பவர் கட்டிய ஒரு தனியார் மாளிகை ஆகும். தற்போது இதை தவுசண்ட் ஐலாண்டுஸ் பிரிட்ஜ் ஆணையத்தால் ஒரு சுற்றுலாத் தலமாக பராமரிக்கப்படுகிறது.
வரலாறு
போல்ட் கோட்டையானது, 20 ஆம் நூற்றாண்டில் வாழ்ந்த ஜார்ஜ் சி போல்ட், தன் மனைவி லூயிஸுக்காக இந்தக் கோட்டையைக் கட்டத் தொடங்கினார். ஆனால், கட்டிட வேலை ஆரம்பித்த நான்கு மாதங்களிலேயே மாரடைப்பால் லூயிஸ் இறந்துவிட்டார். மனைவியின் இறப்பால் மனமுடைந்த போல்ட், கட்டுமானப் பணிகளை நிறுத்தியதோடு, அந்தத் தீவுக்கு வருவதையும் நிறுத்திவிட்டார். இந்தத் தனித்துவமான கோட்டையை பின்னர் அமெரிக்க அரசு சீரமைத்து, சுற்றுலாப் பயணிகளின் பார்வைக்குத் திறந்துவைத்துள்ளது.
வெளி இணைப்புகள்
பகுப்பு:நியூ யோர்க் மாநிலம்
அலெக்சாந்திரியா நகர சிரில்
அலெக்சாந்திரியா நகரின் புனித சிரில் (கி.பி.376-444), புனித அத்தனாசியுசுக்குப் பின் அலெக்சாந்திரியா நகரத்தின் ஆயரானார். இவரின் பதவி ஏற்பின் போது உரோமைப் பேரரசில் இந்நகரம் மிகுந்த செல்வாக்கு பெற்றிருந்தது. இவரின் எழுத்துகள் 5 மற்றும் 6 ஆம் நூற்றாண்டுகளில் கிறிஸ்தியலில் ஏற்பட்ட சிக்கல்கள் பலவற்றை தீர்க்க உதவியது.
கிபி 431இல் கூடிய எபேசு பொதுச்சங்கத்தில் இவர் முக்கிய பங்கு வகித்தார். இச்சங்கமே கிறிஸ்து இறைத் தன்மையும் மனிதத் தன்மையும் கொண்ட ஓரே ஆள் எனவும் மரியா கடவுளும் மனிதருமான இயேசுவைப் பெற்றெடுத்ததால் கடவுளின் தாய் ஆவார் எனவும் அறிக்கையிட்டது. இயேசுவில் கடவுள் என்றும் மனிதர் என்றும் இரு "ஆள்கள்" உண்டு என்னும் நெஸ்தோரியன் என்னும் ஆயரின் கொள்கை கண்டனம் செய்யப்பட்டது. இதன் விளைவாக நெஸ்தோரியன் தனது ஆயர் பதவியை இழந்தார். இச்சங்கத்தில் இவர் ஆற்றிய பணிகளால், கிறித்தவர்களிடையே இவருக்கு திருச்சபையின் தூண் எனவும், திருச்சபைத் தந்தையர்களின் முத்திரை எனவும் பெயர் வழங்கப்படலாயிற்று.
புனித சிரில், திருச்சபைத் தந்தையர்களில் ஒருவராகவும், திருச்சபையின் மறைவல்லுநர்களுல் ஒருவராகவும் கருதப்படுகின்றார்.
இவரின் முன் கோபம், இவரின் எதிரிகள் இவரை சாட காரணமாயிருந்தது. உரோமைப் பேரரசன் இரண்டாம் தியோட்டோசியுஸ், இவரை விவிலியத்தில் வரும் பாரவோன் மன்னனைப்போல தலை கணம் பிடித்தவர் என சாடினான்.
எதிர்-திருத்தந்தை நோவேடியனின் ஆதரவாளர்களையும், யூதர்களையும் அலெக்சாந்திரியா நகரில் இருந்து வெளியேற்றியதில் இவருக்கு பங்கு உண்டு எனவும் கூறுவர். ஆனால் இக்கூற்றுக்கு தகுந்த சான்று இல்லாததால் இதில் வரலாற்று ஆசிரியர்களிடையே ஒத்த கருத்து இல்லை.
மேற்கோள்கள்
பகுப்பு:கத்தோலிக்க இறையியலாளர்கள் பகுப்பு:கத்தோலிக்க மறைவல்லுநர்கள் பகுப்பு:திருச்சபைத் தந்தையர்கள் பகுப்பு:444 இறப்புகள் பகுப்பு:376 பிறப்புகள் பகுப்பு:கிறித்தவப் புனிதர்கள்
ஆலன் மோஸ்
ஆலன் மோஸ் (Alan Moss, 14 நவம்பர் 1930 – 12 மார்ச் 2019) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒன்பது தேர்வுத் துடுப்பாட்டப் போட்டிகளிலும், 382 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1954 -1960 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
மேற்கோள்கள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1930 பிறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:2019 இறப்புகள் பகுப்பு:பிளேயர்ஸ் துடுப்பாட்டக்காரர்கள்
தமிழ்த் திரைப்படங்களின் பட்டியல், 1984
பகுப்பு:தமிழ்த் திரைப்படங்களின் பட்டியல்கள் பகுப்பு:1984 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பஞ்ச பாத்திரம்
thumb பஞ்ச பாத்திரம் எனப்படுவது இந்து சமய கோயில்களிலும், வீடுகளில் பூஜைக்கு பயன்படுத்தப்படும் பாத்திரமாகும். இது ஆரம்ப காலத்தில் பஞ்சபத்ரபாத்திரம் என அழைக்கப்பட்டது. ஆயினும் இன்று பஞ்ச பாத்திரம் எனும் பெயரில் அழைக்கப்படுகின்றது. இதில் ஐவகை இலைகளை இட்டுப் பூஜைக்குப் பயன்படுத்துவர். அவையாவன துளசி, அருகு, வேம்பு, வில்வம், வன்னி என்பனவே.
உத்திரிணி கரண்டி எனப்படும் கரண்டியின் மூலமாக பஞ்ச பாத்திரத்தில் உள்ள தீர்த்த நீர் பக்தர்களுக்கு தரப்படுகிறது. பொதுவாக பஞ்ச பாத்திரம் மற்றும் உத்திரிணி கரண்டி ஆகியவை செம்பினால் செய்யப்படுகின்றன.
மகாளய அமாவாசையில் பஞ்ச பாத்திரம் ஆகியவற்றை தானம் வழங்குதலை நன்மையாக கருதுகிறார்கள்.
ஆதாரங்கள்
பகுப்பு:இந்துக் கோயிலில் காணும் பொருட்கள் பகுப்பு:வைணவத்தலங்களில் காணும் பொருள்கள்
சந்திரசேகரன் நாயர் விளையாட்டரங்கம்
சந்திரசேகரன் நாயர் விளையாட்டரங்கம் (Chandrasekharan Nair Stadium) என்பது இந்தியாவின் கேரளாவின் திருவனந்தபுரத்தில் அமைந்துள்ள ஒரு முக்கிய கால்பந்து மைதானம் ஆகும். இந்த விளையாட்டரங்கம் காவல்துறை விளையாட்டரங்கம் என்றும் அழைக்கப்படுகிறது. இந்த அரங்கம் கேரளாவின் முதல் காவல் ஆய்வாளர் ஜெனரல் என். சந்திரசேகரன் நினைவாக 1956 ஆம் ஆண்டில் கட்டப்பட்டது. விளையாட்டரங்கம், வடிகால்களை வாருதல் மற்றும் மறுசீரமைத்தல், புதிய 6 வழிச்சாலையான செயற்கைத் தடத்திற்கு இடமளிக்கும் வகையில் விளையாட்டு அரங்கை மறுசீரமைத்தல், தேவைக்கேற்ப பார்வையாளர்களின் படிகளை அகற்றுவது மற்றும் புதுப்பித்தல், பாதையில் புதிய சங்கிலி இணைப்பு வேலி அமைத்தல், 35 ஆவது தேசிய விளையாட்டுக்கான புள்ளிகள் அறிவிப்புப் பலகையை அமைத்தல் மற்றும் கட்டமைத்தல் ஆகிய பணிகளுடன் அதன் தற்போதைய கால்பந்து மைதானமானது புதுப்பிக்கப்பட்டது. வலது|thumb| சந்திரசேகரன் நாயர் விளையாட்டரங்கம் (இடது) மற்றும் பல்கலைக்கழக விளையாட்டரங்கம் (வலது) ஆகியவற்றின் தோற்றம் இடது|thumb| கேரளாவின் திருவனந்தபுரத்தில் உள்ள சந்திரசேகரன் நாயர் விளையாட்டரங்கத்தில் 35 ஆவது தேசிய விளையாட்டுக்கான களரிபயாட்டு செயல்விளக்கம்
வெளி இணைப்புகள்
பகுப்பு:கேரளத்தில் விளையாட்டு
உமா நேரு
உமா நேரு என்பவர் இந்திய விடுதலைப் போராட்டப் பெண்மணி மற்றும் அரசியலாளர் ஆவார். இவர் சவகர்லால் நேருவின் உறவினர் ஆவார்.
விடுதலைப் போராட்டச் செயல்கள்
இருபதாம் நூற்றாண்டின் தொடக்கத்தில் உமா ஸ்த்ரீ தர்பன் என்ற மாத இதழில் பெண்ணியம் சார்ந்த கருத்துக்களை எழுதினார். இந்த இதழ் ராமேசுவரி நேரு என்பவரால் தொடங்கப்பட்டது ஆகும். உமா நேரு உப்பு சத்தியாக்கிரகப் போராட்டத்திலும் வெள்ளையனே வெளியேறு இயக்கத்திலும் பங்கு கொண்டார். சிறைக்கும் சென்றார். இந்தியா விடுதலை அடைந்த பிறகு இவர் உத்தர பிரதேசத்தில் சித்தாபூர் என்ற தொகுதியிலிருந்து இரண்டு முறை மக்களவைக்குத் தேர்ந்தெடுக்கப்பட்டார். மேலும் 1962 முதல் தமது காலம் இறுதி வரை மாநிலங்களவை உறுப்பினராக இருந்தார்.
சொந்த வாழ்க்கை
ஆக்ராவில் பிறந்த உமா நேரு ஊப்லியிலுள்ள செயிண்ட் மேரி கான்வென்ட்டில் கல்வி கற்றார். 1901 ஆம் ஆண்டு சவகர்லால் நேருவின் உறவினர் சாம்லாலை மணந்தார். இந்த தம்பதியருக்கு சியாம் குமாரி என்ற மகள், ஆனந்தகுமார் என்ற மகன் என இரண்டு குழந்தைகள் இருந்தனர். ஆனந்தகுமார் நேருவின் மகனான அருண் நேரு 1980 ஆம் ஆண்டுகளில் இராசீவ் காந்தி அரசாங்கத்தில் மத்திய அமைச்சராக இருந்தார். உமா நேரு 1963 ஆம் ஆண்டு ஆகத்து மாதம் 28 அன்று லக்னோவில் இறந்தார்.
மேற்கோள்
பகுப்பு:நேரு-காந்தி குடும்பம் பகுப்பு:1ஆவது மக்களவை உறுப்பினர்கள்
இரசம் (உணவு)
இரசம் என்பது உணவாக தயாரித்து உண்ணப்படும் திரவமாகும்.
'வேதிப்பொருட்கள்' எனப் பொருள்படும் 'ரசம்' (மசாலா பொருட்கள்) என்னும் வடமொழிச் சொல்லிலிருந்து இதற்கு தமிழகத்தில் 'ரசம்' என்ற பெயர் வந்தது. உணவு உண்பதற்குச் சற்று முன்னரோ உணவுடனோ அல்லது உணவின் பின்னரோ ரசம் உட்கொள்ளப்படும். உணவின் செரிமானத்தை அதிகரிப்பதற்கும் வயிற்றில் ஏற்படும் வாயுத் தொல்லைகளிலிருந்து நிவாரணம் பெறுவதற்கும் பொதுவாக உணவில் ரசம் சேர்த்துக்கொள்ளப்படுகிறது. புளியை நீரில் கரைத்து, உப்பு மற்றும் மசாலாப் பொடிகள் சேர்த்து, கொதிக்க வைத்த உணவுப்பொருள் 'புளி ரசம்' எனப்படும். இது தமிழகத்தில் மிகவும் பிரபலமாகும். பொதுவாக தமிழர்களின் மதிய உணவு என்பது சோற்றுடன் முதலில் குழம்பு, பிறகு ரசம், கடைசியில் தயிர் என்ற வரிசையில் பரிமாறப்படும். thumb|ஐரோப்பாவில் 1828 முதல் பிரபலமான 'முள்ளிகாதவ்ணி'யின் (Mulligatawni) ஒரு வகை.
மிளகுத்தண்ணீர்
thumb|ரசம் (கேரளா) thumb|தக்காளி ரசம் மிளகுத்தண்ணீர் என்பது மிளகுப் பொடி அதிகம் சேர்த்து செய்யப்படும் ஒரு வகை ரசமாகும்.
மிளகுத்தண்ணீர் என்கிற சொல் வட்டார வழக்கில் மொளுகுத்தண்ணி என்றாகி பின்னர் அதுவே தமிழகத்தில் இருந்த ஆங்கிலேயர்களால் 'முளிகாடவ்னி' என அறியப்பட்டு Mulligatawny எனகிற எழுத்தமைப்புடன் ஹோப்சன் ஜாப்சன் (Hobson Jobson) முதலான ஆங்கில அகராதிகளில் இடம்பிடித்து ஆங்கிலச் சொல்லானது.
இதனைத் தயாரிப்பதிலும் பல வேறுபாடுகள் உள்ளன. மேற்கு நாடுகளில் இது கோழி அல்லது இறைச்சித் துண்டுகள் போடப்பட்டு தயாரிக்கப்படுகிறது. சில வழக்கங்களில் இது அரிசி மாவு கொண்டு அடர்த்தி கூட்டப்படுகின்றது.
மேற்கோள்கள்
பகுப்பு:தமிழர் உணவுகள் பகுப்பு:உணவு வகைகள் பகுப்பு:கேரள சமையல்
பென் ஃபிரான்ஸ்
பென் ஃபிரான்ஸ் ( Ben France, பிறப்பு: மே 14, 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார். 2004-2005 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பென் ஃபிரான்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 10 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1982 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:வாழும் நபர்கள்
ஜேக் வெல்ச்
ஜான் பிரான்சிஸ் ஜேக் வெல்ச் ஜூனியர் 1935 நவம்பர் 19 இல் பிறந்தார். இவர் ஒரு அமெரிக்க தொழிலதிபர் மற்றும் கதாசிரியர் ஆவார். 1981 மற்றும் 2001 ஆம் ஆண்டுகளுக்கு இடையில் ஜெனரல் எலக்ட்ரிக்கின் தலைவராகவும், CEOவாகவும் அவர் இருந்தார். வெல்ச்சின் சொத்து மதிப்பு, $720 மில்லியன் இருக்குமென மதிப்பிடப்பட்டுள்ளது.
ஆரம்பகால வாழ்க்கையும் தொழிலும்
சேலம், மாஸாச்சுசெட்ஸில், போஸ்டன் & மெயின் ரயில்ரோடு நடத்துனரான ஜான் மற்றும் இல்லத்தரசியான கிரேஸுக்கு ஜேக் வெல்ச் மகனாகப் பிறந்தார்.
வெல்ச், சேலம் உயர்நிலைப்பள்ளியில் கல்வி பயின்றார், பின்னர் 1957 இல் மஸாச்சுசெட்ஸ் ஆம்ஹெர்ஸ்ட் பல்கலைக்கழகத்தில், வேதியியல் சார்ந்த பொறியியலில் அறிவியலில் இளங்கலைப் பட்டம் பெற்றார். வெல்ச் யூமாஸில் இருந்த போது, பி சிக்மா கப்பா பல்கலைக்கழக சங்கத்தின் ஆல்பா சேப்டரின் உறுப்பினராக அவர் இருந்தார்.
மேலும் வெல்ச் அவரது M.S. மற்றும் Ph.D ஐப் படிக்கச் சென்றார், 1960 இல் யுனிவர்சிட்டி ஆப் இல்லினோயிஸ் அட் அர்பான-சாம்பைனில் இதைப் படித்தார்.
1960 இல் ஜெனரல் எலக்ட்ரிக்கில் வெல்ச் சேர்ந்தார். பிட்ஸ்பீல்ட், மஸாச்சுசெட்ஸில், $10,500 ஆண்டு வருமானத்தில் கீழ்நிலைப் பொறியாளராக அவர் பணிபுரிந்தார். GE இல் இருந்த போது, தொழிற்சாலையில் இருந்து வெளியேற்றப்பட்டார், கிட்டத்தட்ட அங்கிருந்து விரட்டப்பட்டார். அங்கு அவரது முதல் ஆண்டிற்குப் பிறகு $1,000 உயர்த்தப்பட்டதை வேண்டாவெறுப்பாக வெல்ச் ஏற்றுக் கொண்டார், அதே போல் GE உள்ளே கடுமையான நிர்வாகக் கட்டுப்பாடுகளும் அவருக்கு வெறுப்பாக இருந்தது. அதனால் அவர் ஸ்கோக்கெ, இல்லினோயிஸில் உள்ள இண்டர்நேசனல் மினரல்ஸ் & கெமிக்கல்ஸுடன் பணிபுரியும் பொருட்டு நிறுவனத்தை விட்டு வெளியேறுவதற்கு திட்டமிட்டார்.
வெல்ச்சை விட இரண்டு நிலைகள் உயர்ந்திருந்திருந்த வாலிப செயற்குழுவினரான ரூபென் கட்டாஃப், இந்த மனிதரை இழப்பது ஒரு மிகவும் ஆதாயமுடைய ஒருவரை நிறுவனம் இழக்கும் என்பதாக முடிவெடுத்தார். அவர், வெல்ச்சையும் அவரது முதல் மனைவி கரோலினையையும், பிட்ஸ்பீல்டின் எல்லோ ஆஸ்டரில் இரவு விருந்துக்கு அழைத்துச் சென்றார், மேலும் அந்நிறுவனத்தில் வெல்ச் தொடர்ந்து பணிபுரிவதற்கு நான்கு மணிநேரங்கள் அவரை சமாதானப்படுத்த முயற்சித்தார். நிர்வாகக் கட்டுப்பாடுகளை மாற்றுவதற்கு, ஒரு சிறிய நிறுவன சூழலை உருவாக்குவது என கட்டாஃப் முடிவெடுத்தார்.
"என்னை நம்புங்கள் ", என்று கட்டாஃப் மன்றாடியதை நினைவு கூர்கிறார். "நான் இங்கு இருக்கும் வரை, பெரிய நிறுவனத்தின் சிறப்புகளுடன் இயங்குவதற்கான சூழலை நீங்கள் பெறுவீர்கள், இதில் உள்ள மோசமான பகுதியைப் புறந்தள்ளுங்கள் " என்றார். மேலும் வெல்ச் வாதிடுகையில் "நீங்கள் பரிசோதனையில் உள்ளீர்கள் " என்றார். அதற்கு கட்டாஃப் "நான் பரிசோதனையில் இருப்பதற்கு மகிழ்ச்சியடைகிறேன் " என்றார். "உங்களை இங்கே இருக்க வைக்க முயற்சிப்பது மிகவும் முக்கியமானதாகும் ". நாள் இடைவெளிக்குப் பிறகு, அவருக்கு வெல்ச் பதிலளித்தார். அதை கட்டாஃப் நினைவுபடுத்துகையில், "இது என்னுடைய வாழ்க்கையில் மிகவும் சிறப்பான சந்தையிடும் பணியாகும் " என்றார். "ஆனால் பிறகு அவர் என்னிடம் கூறுகையில்--இது வின்டேஜ் ஜேக்--நான் இப்போதும் விருந்துகளுக்கு செல்லப் போகிறேன், ஏனெனில் நான் விருந்துகளை விரும்புகிறேன், மேலும் கூடுதலாக, அவர்கள் எனக்காக சிறிய பரிசுகளை வைத்திருப்பர் என நம்புகிறேன் என்றார்'". சுமார் 12 ஆண்டுகளுக்குப் பின்னர், வெல்ச் அவரது ஆண்டு செயல்பாடு திறனாய்வில் துணிச்சலாக எழுதுகையில், என்னுடைய நீண்ட கால இலட்சியம் CEO ஆவதே என்று எழுதியிருந்தார். '
1972 இல் GE இன் துணைத் தலைவராக வெல்ச்சின் பெயர் இடப்பெற்றது. 1977 இல் மூத்த துணைத்தலைவராகவும், பின்னர் 1979 இல் துணை நிர்வாகத்தலைவராகவும் தரவரிசையில் அவர் பதவி உயர்வைப் பெற்றார். வெல்ச், ரெஜினால்டு எச். ஜோன்ஸை வென்று, 1981 இல் GE இன் இளமையான நிர்வாகத் தலைவராகவும், CEO வாகவும் பதவியேற்றார். 1982 இல், ஜோன்ஸ் மூலமாக ஒன்றினைக்கப்பட்ட முந்தைய நிர்வாகத்தில் இருந்து பெரும்பாலும் பிரித்தெடுக்கப்பட்டார்.
GE இன் CEO வாக பதவிக்காலம்
வணிகங்களில் இருக்கும் மேலாளர்களை மிகவும் பலனிக்கும் வகையில் பணிபுரிவதற்கு வெல்ச் மேலும் தூண்டினார். சரக்குகளின் விவரப்பட்டியல் மற்றும் நிர்வாகத்தின் அதிகாரத்தைப் பிரித்தெடுத்து செப்பனிடுவதன் மூலம், திறமையின்றி இருப்பதாக மனதால் உணரக்கூடிய எண்ணத்தை முற்றிலும் ஒழிப்பதற்காக வெல்ச் பணியாற்றினார், நிர்வாக அதிகாரத்தின் காரணமாகவே முற்காலத்தில் அவர் GE ஐ விட்டுப் பெரும்பாலும் விலகுவதாக இருந்தார். அவர் தொழிற்சாலைகளை மூடினார், பணியாளர்களையும் அவர்களது ஊதியங்களையும் குறைத்தார், மேலும் திறமையில்லாத பழைய வரிசை அலகுகளையும் குறைத்தார். ஒரு குறிப்பிட்டத் தொழில்துறையில் #1 அல்லது #2 வது இடத்தில் நிறுவனம் கண்டிப்பாக இருக்க வேண்டும், இல்லையெனில் அதை முழுவதும் விடுத்தொழிய வேண்டும் என்பது வெல்ச்சின் பொதுவான கோட்பாடாகும். வெல்ச்சின் உத்தியானது, பின்னர் அமெரிக்க கூட்டு நிறுவனங்களின் பிற CEOக்களாலும் ஏற்றுக்கொள்ளப்பட்டது.
ஒவ்வொரு ஆண்டும், வெல்ச் அவரது மேலாளர்களில் கீழ்நிலையுள்ள 10% பேரை வேலை நீக்கம் செய்வார். செயற்குழுவினர்களுடன் அவரது சந்திப்பில் இரக்கமற்ற நேர்மைக்காக நற்பெயர் பெற்றார். அவரது மேலாளர்களை திறம்பட செயலாற்றுவதற்கு வெல்ச் தூண்டுவார், ஆனால் மிகையூதியங்கள் மற்றும் மூலதன தேர்வுகளுடன் சிறந்த 20% இல் இருப்பவர்களுக்கு பரிசையும் அவர் வழங்குவார். மேலும் அவர், அனைத்து பணியாளர்களில் மூன்றில் சுமார் ஒரு பகுதி சிறந்த செயற்குழுவினர்களில் இருந்து GE இல் மூலதனத் தேர்வுத் திட்டத்தை பெருதுபடுத்தி விரிவாக்கினார். ஒன்பது-அடுக்கு நிறுவனப்படிகளையும் அழித்ததற்காகவும், நிறுவனத்திற்கு தகவல் கொடுக்கும் அறிவைக் கொண்டு வந்ததற்காகவும் வெல்ச் அறியப்படுகிறார்.
1980களின் முற்பகுதியின் போது, பணியாளர்களை பணியில் இருந்து முற்றிலும் நீக்கியதற்கான (நியூட்ரான் குண்டாக மேற்கோளிடப்படும்) "நியூட்ரான் ஜேக்"கிற்கு அவர் குரல் கொடுத்தார். ஜேக்: ஸ்ட்ரைய்ட் ஃப்ரம் த கட் டில், வெல்ச் குறிப்பிட்டுள்ளதில், 1980 களின் முடிவில் GE இல் 411,000 பணியாளர்கள் பணியாற்றுவர் என்றும், 1985 இன் முடிவில் 299,000 பணியாளர்கள் பணியாற்றுவர் என்றும் தெரிவித்தார். இதில் பணியாளர் ஊதியத்தில் இருந்து விலகிய 112,000 பேரில், 37,000 பேர் வணிகங்களை விற்றனர், மேலும் 81,000 பேர் வணிகங்களைத் தொடர்ந்து குறைத்திருந்தனர். இதற்குத் திரும்புகையில், GE சந்தை முதலில் மிகப்பெரிய அளவில் உயர்த்தியிருந்தது.
1986 இல், ராக்பெல்லர் செண்டரில் அமைந்திருக்கும் NBC ஐ GE கைப்பற்றியது; இதன் விளைவாக வெல்ச் 30 ராக்பெல்லர் பிளாஸாவின் GE கட்டடத்தில் அலுவலகத்தை எடுத்துக் கொண்டார். 1990களின் போது, ஏராளமான அதிகாரப்படி உரிமை பெறுகளின் வழியாக உற்பத்தியில் இருந்து நிதி சேவைகளுக்கு GE வணிகத்தை வெல்ச் மாற்றினார்.
1995 இன் பிற்பகுதியில், மோட்டோரோலாவின் சிக்ஸ் சிக்மா தகுதித் திட்டத்தை வெல்ச் ஏற்றுக்கொண்டார். வெல்ச் CEO ஆவதற்கு ஒரு ஆண்டிற்கு முன்பு, 1980 இல், GE தோராயமான வருவாயாக $26.8 பில்லியனை பதிவு செய்தது. அவர் நிறுவனத்தை விட்டு விலகுவதற்கு ஒரு ஆண்டிற்கு முன்பாக 2000 இல், நிறுவனத்தின் வருவாயானது சுமார் $130 பில்லியனாக உயர்ந்திருந்தது. GE ஐ விட்டு ஜேக் வெல்ச் விலகிய போது, 2004 இன் முடிவில் $410 பில்லியனைக் காட்டிலும் அதிகமான ஒன்றாக $14 பில்லியன் சந்தை மதிப்புடன் நிறுவனம் சென்றது, இதன் மூலம் உலகத்தின் மிகப்பெரிய மற்றும் மதிப்புமிக்க நிறுவனமாக உருவானது.
அவரது பதவிக்காலம் முடியும் சமயத்தில், வெல்ச் ஒரு ஆண்டிற்கு $4 மில்லியனை ஊதியமாகப் பெற்றார், இது ஒரு ஆண்டிற்கு $8 மில்லியன் பெறும் சர்ச்சைக்குரிய பணி அவரது ஓய்வுத்திட்டத்தை தொடர்ந்து வந்ததாகும். 1999 இல், பார்ச்சூன் பத்திரிகை மூலமாக "நூற்றாண்டின் சிறந்த மேலாளர்" என்று பெயரிடப்பட்டார்.
ஜேம்ஸ் மெக்நெர்னி, ராபர்ட் நரடெல்லி மற்றும் ஜெஃப்ரி இம்மல்ட் ஆகியோருக்கு இடையில் அவரது பதவி ஓய்விற்கு முன்பு திட்டமிடப்பட்ட விரிவான நீண்ட மற்றும் நன்கு அறியப்பட்ட வெற்றிக் கதை உள்ளது, முடிவாக இம்மல்ட் நிர்வாகத் தலைவராகவும், CEO வாகவும் தேர்ந்தெடுக்கப்பட்டார். நார்டெல்லி 2007 இன் முற்பகுதியில் அவரது பதவி விலகல் வரையிலும், அண்மையில் க்ரிஸ்லரின் CEO வாக பதவி ஏற்கும் வரையிலும் ஹோம் டிபோட்டின் CEO வாக இருந்தார், மெக்நெர்னி 3M இன் CEO வாக இருந்தார், போயிங்கில் அதே பதவியில் பணியாற்றுவதற்காக இந்தப் பதவியை விட்டு விலகும் வரை அங்கு அவர் பணியாற்றினார்.
விமர்சனம்
மேலும் நடுத்தர வர்க்கத்தினர் மற்றும் பணியாற்றும் வகுப்பினருக்காக ஒரு வெளிப்படையான இரக்கமற்றவராகவும் வெல்ச் விமர்சனங்களைப் பெற்றார். சிறப்பான ஊதியம் பெறும் CEOக்கள் மற்றும் சராசரி பணியாளர்களுக்கு இடையில் உள்ள வேற்றுமையை பொறுட்டாகக் கொள்வதில்லை என பகிங்கரமாக வெல்ச் கூறியுள்ளார். அளவுக்கு அதிகமான CEO ஊதியத்தைப் பற்றி அவரிடம் வினவிய போது, அதைப் போன்ற குற்றச்சாட்டுகள் "அசாதாரணமானது" மற்றும் முன்மொழியப்படும் SEC விதிமுறைகளை பாதிக்கும் செயற்குழு ஊதியத்திற்கு கடுமையாய் எதிர்க்கவும் செய்கிறது என அதற்கு வெல்ச் கூறினார். அதிக அளவான செயற்குழு ஊதியத்தின் மேல் பொதுவாக நடந்த அமளியில் (முந்தைய தேதிகளின் மூலதன நிலைகள், செயல்திறன் இல்லாத கோல்டன் பாராசூட்டுகள் மற்றும் வீணான பணி ஓய்வூதியங்கள் உள்ளிட்டவை) வெல்ச் கூறியபோது, CEO ஊதியமானது இலவச சந்தை மூலமாக அரசாங்கம் அல்லது பிற வெளி நிறுவனங்களின் தலையீடு இல்லாமல் அதிகார ஆணையில் கண்டிப்பாக தொடரவேண்டும் என்றார். கூடுதலாக, சர்பேன்ஸ்-ஆக்ஸ்லே ஆக்ட் ஆப் 2002 இன் வாய்மொழி எதிர்ப்பாளராக வெல்ச் இருந்தார்.
சொந்த வாழ்க்கை
வெல்ச்சிற்கு குழந்தைப் பருவத்தில் இருந்தே சிறிது பேச்சில் தடுமாற்றம் இருந்தது. அவருடைய முதல் மனைவி கரோலினுடன் வெல்ச்சிற்கு நான்கு குழந்தைகள் உள்ளனர். 28 ஆண்டு கால திருமண வாழ்விற்குப் பிறகு, அவர்கள் சுமூகமான முறையில் விவாகரத்து பெற்றுக் கொண்டனர். அவரது இரண்டாவது மனைவி ஜேன் பீஸ்லே, முன்னாள் மெர்ஜர்ஸ்-அண்ட்-அக்யூசிசன்ஸ் வழக்கறிஞர் ஆவார். ஏப்ரல் 1989 இல் அவர் ஜேக்கை திருமணம் செய்து கொண்டார், பின்னர் அவர்கள் 2003 இல் விவாகரத்து செய்து கொண்டனர். இதற்கிடையில், வெல்ச் ஒரு பிரிநப்டியல் ஒப்பந்தத்தை செய்துகொண்டிருந்தார், அதில் 10 ஆண்டுகால எல்லை மட்டுமே அவர்களது திருமணம் செல்லும் என பீஸ்லே வலியுறுத்தப்பட்டிருந்தார், மேலும் $180 மில்லியன் அளவில் நம்பக்கூடியதாக இருக்கும் ஒரு தொகையுடன் அவர் திருமணத்தை விட்டுச் செல்லலாம்.
ஜேக் வெல்ச்சின் மூன்றாவது மனைவி, சுசி வெட்லாஃபர் ஆவார், இவர் வெல்ச்சின் 2005 புத்தகமான வின்னிங்கில் சுசி வெல்ச்சாக துணையாசிரியராக இருந்தார். வெல்ச்சைப் பற்றிப் பத்திரிகைக்காக அவருடன் ஒரு நேர்காணலுக்கு தயார்படுத்திக் கொண்டிருக்கையில், வெல்சுடன் ஏற்பட்ட நட்பிற்குப் பிறகு, 2002 இன் முற்பகுதியில் அவர் பணியில் இருந்து விலகுவதற்கு கட்டாயப்படுத்தப்படுவதற்கு முன்னால், ஹார்வர்டு பிசினஸ் ரிவியூ வில் தலைமைப் பதிப்பாசிரியராக சிறிது காலம் வெட்லாஃபர் பணியாற்றினார்.
மே 1995 இல் மும்மடங்கான மாற்று வழி இணைப்பறுவை சிகிச்சைக்கு வெல்ச் சென்றார். அதே ஆண்டில் செப்டம்பர் மாதத்தில் முழு நேரப் பணிக்கு அவர் திரும்பினார், மேலும் கோல்ஃப் உள்ளிட்ட உடற்பயிற்சி திட்டத்திலும் அவர் ஈடுபட்டார். வெல்ச், அகஸ்டா நேசனல் கோல்ஃப் கிளப்பின் உறுப்பினர் ஆவார். எனினும், வின்னிங் கில், கோல்ஃப் விளையாடுவதற்கு அவரது முதுகுப் பிரச்சினைகளே காரணமாக இருந்தது என வெல்ச் ஒப்புக்கொண்டார், மேலும் வியப்பூட்டும் வகையில் அதை இனி கைவிட மாட்டேன் என்றார். முன்னாளில் நிறுவனங்களுடன் கலந்துரையாடுவதற்கு கோல்ஃப் ஆடுகளத்தில் அவரது நேரத்தை செலவிட்டதாகவும் அவர் ஒப்புக்கொண்டார், மேலும் நவீன ஓவியங்கள், சர்வதேச பயணம், கற்பித்தல் மற்றும் ரெட் சாக்ஸ் விளையாட்டுகளின் ஈடுபடுதல் போன்ற பிற தனிப்பட்ட ஆர்வங்களிலும் அவர் ஈடுபட்டார். அதில் இருந்து, அவரது கோல்ஃப் விளையாட்டை வெல்ச் எடுத்துக்கொண்டார், கோல்ஃப் கிளப்புகள் பலவற்றுள், நான்டக்கெட் கோல்ஃப் கிளப், சான்கட்டி ஹெட் கோல்ஃப் கிளப் மற்றும் கண்ட்ரி கிளப் ஆப் பேர்பீல்டு போன்ற ஆடுகளங்களில் அவர் விளையாடினார்.
ஜனவரி 25, 2006 இல், சாக்ரெட் ஹார்ட் பல்கலைக்கழகத்தின் வணிகக் கல்லூரியில் வெல்ச் அவரது பெயரைக் கொடுத்தார், அது "ஜான் எஃப். வெல்ச் காலேஜ் ஆப் பிசினஸ்" என அறியப்படுகிறது.
செப்டம்பர் 2006 இல் இருந்து, MIT ஸ்லோன் ஸ்கூல் ஆப் மேனேஜ்மென்டின் வகுப்பில் வெல்ச் கல்வி கற்பித்தார், அங்கு அவரால் தேர்ந்தெடுக்கப்பட்ட 30 MBA மாணவர்களின் குழுவிற்கு, தலைமைப் பதவியின் தொழில் வாழ்க்கை ஆர்வத்தை அவர் விளக்கிக் காட்டுகிறார். மேலும் இவர், புவி வெப்பமாதலில் நம்பிக்கை இல்லாதவர் ஆவார். வணிகம் செய்வதில் பசுமையான தயாரிப்புகளையும், பசுமையான வழிகளையும் ஒவ்வொரு வணிகமும் கண்டிப்பாக உள்ளடக்கியுள்ளது எனக் கூறிவரும் அவர், "நீங்கள் புவி வெப்பாமதலில் நம்பிக்கை கொண்டவரோ இல்லையோ...…இந்தத் தயாரிப்புகளை உலகம் விரும்புகிறது" என்றார்.
கூடுதல் வாசிப்பு
0070581045)
வீடியோக்கள்
பகுப்பு:வாழும் நபர்கள் பகுப்பு:1935 பிறப்புகள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:கூகுள் தமிழாக்கம்-ஐக்கிய அமெரிக்கா
கேத்திரி மன்னர் அஜித் சிங்
மன்னர் அஜித் சிங்கிற்கு 1 டிசம்பர் 1898 அன்று விவேகானந்தர் எழுதிய கடிதத்தில், தன் தாய் புவனேஸ்வரி தேவியின் மறைவிற்குப் பிறகும் பேலூர் மடத்திற்கு நிரந்தரமாக நிதியுதவி செய்ய கேட்டுக் கொண்டார்.
வரலாறு
கேத்திரி சமஸ்தான மன்னர் பதே சிங், அஜித் சிங்கை தத்தெடுத்து வளர்த்தார். 1870ல் பதே சிங்கின் மறைவிற்குப் பின்னர் அஜித் சிங் கேத்ரி சமஸ்தானத்தின் மன்னராக முடிசூட்டப்பட்டார். மன்னர் அஜித் சிங் கலை மற்றும் இசையை ஆதரித்தவர். 1897ல் விக்டோரியா மகாராணியின் வைர விழாவிற்கு இங்கிலாந்து சென்றார்.
கேத்திரியில் இராமகிருஷ்ண இயக்கத்தின் கிளையை நிறுவுதல்
அஜித் சிங்கின் பேரன் பகதூர் சர்தார் சிங் என்பவர் 1958ம் ஆண்டில் கேத்திரி நகரத்தில் இராமகிருஷ்ணா இயக்கத்தின் கிளையை நிறுவி, அக்கட்டிடத்திற்கு விவேகானந்தர் நினைவுக் கோயில் எனப்பெயரிட்டார்.
வெளி இணைப்புகள்
பகுப்பு:1861 பிறப்புகள் பகுப்பு:1901 இறப்புகள் பகுப்பு:இராஜஸ்தான் வரலாறு பகுப்பு:இந்திய அரசர்கள்
மதராசு புள்ளி அரணை
வலது|thumb|200x200px| [[சில்கா ஏரி|சில்கா ஏரியின் வரைபடம்.]] மதராசு புள்ளி அரணை என்று பொதுவாக அழைக்கப்படும் பார்குதியா இன்சுலாரிசு (Barkudia insularis) என்பது மிக அருகிய இனம் என வகைப்படுத்தப்பட்டுள்ள மூட்டு இல்லாத அரணை ஆகும். இது 1917ஆம் ஆண்டில் நெல்சன் அன்னாண்டேலால் விவரிக்கப்பட்டது. 2003-ல் காடுகளில் மீண்டும் கண்டுபிடிக்கப்பட்டது. இந்த சிற்றினம் பற்றி அதிக தகவல்கள் அறியப்படவில்லை. ஆனால் இது இந்தியாவின் ஒடிசாவில் உள்ள சில்கா ஏரியில் உள்ள பார்குடா தீவுக்கு அருகிலுள்ள சதுப்புநில வாழ்விடங்களில் மட்டுமே காணப்படுவதாக முன்னர் நம்பப்பட்டது. பின்னர் ஒடிசாவின் அருகிலுள்ள பகுதிகளில் மேற்கொள்ளப்பட்ட அவதானிப்புகள் மாநிலத்திற்குள் ஒரு பெரிய வரம்பைக் கொண்டுள்ளதைக் குறிக்கின்றன. இப்பல்லி பெரிய மண்புழு போலத் தோற்றமளிக்கிறது. இது மண்ணின் அடிப்பகுதியில் வாழ்கிறது. இது சிறிய கணுக்காலிகளை உணவாக உண்ணும்.
வகைப்பாட்டியல் விளக்கம்
பார்குதியா (அன்னண்டலே, ரெக். இந்திய முஸ். xiii, 1917 பக். 20 - வகை இனங்கள் இன்சுலாரிசு) பல்லின் எலும்புகள் பல்லின் நடுப்பகுதியில் சந்திப்பதில்லை. இது பல் இல்லாதது. நாசிக்கும் அலகுருமுளைக்கும் இடையில் உள்ள நாசித் துவாரம் உள்ளது. முன்பகுதிகள் மற்றும் முன்பக்கப் பகுதிகள் இல்லை; உடல் நீளமானது; கரங்கள் இல்லை;
மேற்கோள்கள்
<references group="" responsive="1">
வெளி இணைப்புகள்
பகுப்பு:இந்திய ஊர்வன பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
இலித்தியம் ஆக்சலேட்டு
தயாரிப்பு
இலித்தியம் ஐதராக்சைடுடன் ஆக்சாலிக் அமிலத்தை நேரடியாகச் சேர்த்து நடுநிலையாக்கல் வினைக்கு உட்படுத்துவதன் மூலமாக இலித்தியம் ஆக்சலேட்டு தயாரிக்கப்படுகிறது.
பண்புகள்
a = 3.400, b = 5.156, c = 9.055 Å, β = 95.60°, Z = 4 என்ற அலகு அளவுருக்களுடன் ஒற்றைச்சரிவு அமைப்பில் இலித்தியம் ஆக்சலேட்டு படிகமாகிறது. . சூடாக்கப்படும்போது இலித்தியம் ஆக்சலேட்டு சிதைவடைகிறது:
பயன்
வானவேடிக்கை வெடிகளில் சிவப்பு நிறச் சுவாலை தோன்றுவதற்கு இலித்தியம் ஆக்சலேட்டு பயன்படுத்தப்படுகிறது.
பாக்கர்வால் நாய்
பாக்கர்வால் நாய் (Bakharwal Dog) என்பது ஜம்மு காஷ்மீர் மாநிலத்தைச் சேர்ந்த ஒரு பாதுகாவல் நாய் ஆகும். இந்த நாய் பல நூற்றாண்டுகளாக நாடோடி இனமக்களான குச்சார் மக்களால் தங்கள் கால்நடைகளை காக்கும் பணிக்கு வளர்க்கப்பட்டு வருகிறது. ஒரு அண்மைய ஆய்வு இந்த இன நாயகள் அழிவின் விளிம்பில் உள்ளது என்று கூறுகிறது.
இந்த இன நாய் திபெத்திய மஸ்தீஃப் நாய் மற்றும் செந்நாய் ஆகியவற்றின் கலப்பினால் உருவானதாகும். இதன காதுகள், கழுத்து, முதுகு மற்றும் வால் ஆகியவை மிகுதியான முடிகள் கொண்டவையாக  உள்ளன, மேலும் இவை குளிர்ந்த தட்பவெப்பநிலையை விரும்புகிறன.
மேற்கோள்கள்
பகுப்பு:இந்தியாவில் தோன்றிய நாய் இனங்கள் பகுப்பு:நாய் இனங்கள்
பாவலர் சரித்திர தீபகம்
பாவலர் சரித்திர தீபகம் என்பது தமிழ் மொழியில் எழுதப்பட்ட தமிழ்ப் புலவர் வரலாற்றுத் தொகுப்பு நூல் ஆகும். The Galaxy of Tamil Poets என்ற ஆங்கிலத் துணைத்தலைப்பு ஒன்றும் இதற்குக் கொடுக்கப்பட்டுள்ளது. 1859 ல் சைமன் காசிச்செட்டி என்பரால் எழுதி வெளியிடப்பட்ட தமிழ் புளூட்டாக் என்னும் நூலினைத் தழுவி எழுதப்பட்டதே இந்த நூல். தமிழ் மொழியில் வெளிவந்த முதலாவது தமிழ்ப் புலவர் வரலாற்று நூல் இதுவே. இது யாழ்ப்பாணம், மானிப்பாயிலிருந்த "ஸ்ட்ரோங் அண்ட் அஷ்பரி" (Strong and Ashbury Printers) அச்சியந்திரசாலையில் அச்சிடப்பட்டு 1886 ஆம் ஆண்டில் வெளிவந்தது.
பின்னணி
இந் நூலின் ஆசிரியர் இலங்கை, யாழ்ப்பாணம், நவாலி என்னும் ஊரைச் சேர்ந்த ஆணல்ட் சதாசிவம்பிள்ளை (ஜே. ஆர். ஆர்னோல்ட்) என்பவராவார். இவர் அக்காலத்தில் யாழ்ப்பாணத்திலிருந்து வெளிவந்த உதயதாரகை என்னும் பத்திரிகையின் ஆசிரியரும், வட்டுக்கோட்டை, வட்டுக்கோட்டை யாழ்ப்பாணக் கல்லூரியின் தமிழ் ஆசிரியருமாவார். சைமன் காசிச்செட்டியின் தமிழ் புளூட்டாக் நூலைத் தமிழில் மொழிபெயர்ப்புச் செய்ய ஆரம்பித்த சதாசிவம்பிள்ளை அதைப் புதிய தகவல்களுடன் விரிவு படுத்தினார்.
உள்ளடக்கம்
தமிழ் புளூட்டாக் நூலில் குறிப்பிடப்பட்ட 202 புலவர்களில் 201 புலவர்கள் பாவலர் சரித்திர தீபகத்திலும் இடம் பெறுகின்றனர். இவர்களைவிட மேலதிகமாக 209 புலவர்களைச் சேர்த்து 410 புலவர்கள் பற்றிய தகவல்கள் தரும் நூலாகப் பாவலர் சரித்திர தீபகம் ஆக்கப்பட்டுள்ளது. காசிச் செட்டியவர்களின் நூலில் 202 புலவர்களில் 13 பேர் மட்டுமே இலங்கையைச் சேர்ந்தவர்கள். சதாசிவம்பிள்ளை அவர்கள் மேலும் 69 இலங்கைப் புலவர்களைச் சேர்த்து ஈழத்துப் புலவர்களின் எண்ணிக்கையை 82 ஆக உயர்த்தினார்.
இரண்டாவது பதிப்பு
ஆணல்ட் சதாசிவம்பிள்ளையின் பாவலர் சரித்திர தீபகத்தினை பேராசிரியர் பொ. பூலோகசிங்கம் ஆராய்ச்சிக் குறிப்புகளுடன் தொகுத்த முதலிரு பாகங்களும் 1975 இலும் 1979 இலும் கொழும்பு தமிழ்ச்சங்க வெளியீடாக வெளிவந்தன.
வெளி இணைப்புகள்
பகுப்பு:தமிழ் இலக்கியம் பகுப்பு:ஈழத்து நூல்கள் பகுப்பு:வரலாற்றியல் தமிழ் நூல்கள் பகுப்பு:1886 தமிழ் நூல்கள் பகுப்பு:19 ஆம் நூற்றாண்டுத் ஈழத்துத் தமிழ் நூல்கள்
பொன்னேரி அகத்தீஸ்வரர் திருக்கோயில்
பொன்னேரி அகத்தீஸ்வரர் திருக்கோயில், திருவள்ளூர் மாவட்டம், பொன்னேரியில் அமைந்துள்ள சிவன் கோயில் ஆகும்.
அமைவிடம்
சென்னை-கொல்கத்தா தேசிய நெடுஞ்சாலையிலிருந்து தச்சூரிலிருந்து பழவேற்காடு-பொன்னேரி சாலையில் 5 கி.மீ தொலைவில் உள்ளது.
கோயில்
இத் தலத்தில் உள்ள சிவனை அகத்தியர் வணங்கியதன் காரணமாக மூலவர் அகத்தீஸ்வரர் என்று அழைக்கப்படுகிறார். அம்மன் ஆனந்தவல்லியம்மன். கோயில் பிரகாரத்தில் பழமையான புற்று ஒன்று காணப்படுகிறது. இங்கு அகத்திய தீர்த்தக்குளம் உள்ளது. இக் கோயிலின் இராஜகோபுரம் ஐந்து நிலை உடையது. தைப்பூசத்தையொட்டி இங்கு தெப்பத் திருவிழா நடைபெறுகிறது.
வெளி இணைப்புகள்
பகுப்பு:திருவள்ளூர் மாவட்டம் பகுப்பு:திருவள்ளூர் மாவட்டத்திலுள்ள சிவன் கோயில்கள்‎
சிதிக்கான அள்ளி
சிதிக்கான அள்ளி (Sitiganahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643267. இந்த ஊரானது காட்டம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், பாலக்கோட்டில் இருந்து 12 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 89, மொத்த மக்கள் தொகைகள் 338 ஆகும். இதில் 175 ஆண்களும், 163 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஜெர்மி அயர்ன்சு
ஜெர்மி ஜான் அயர்ன்சு (Jeremy John Irons) (பிறப்பு: 19 செப்டம்பர் 1948) என்பவர் இங்கிலாந்து நாட்டு நடிகர் ஆவார். இவர் பிரிஸ்டல் ஓல்ட் விக் தியேட்டர் பள்ளியில் கிளாசிக்கல் பயிற்சி பெற்ற பிறகு, தனது நடிப்பு வாழ்க்கையை 1969 இல் மேடைநாடகங்கள் மூலம் தொடங்கினார். அதை தொடர்ந்து 1984 இல் ஒரு நாடகத்தில் சிறந்த நடிகருக்கான டோனி விருதைப் பெற்றார்.
இவர் 1981 இல் ஒளிபரப்பான 'பிரிட்ர்ஷேடு ரெவிசிட்டேட்' என்ற தொடரில் நடித்ததற்காக பிரித்தானியாவில் மிகவும் அறியப்பட்ட நடிகர் ஆனார். அதை தொடர்ந்து கப்கா (1991), தி லயன் கிங் (1994), எராகன் (2006), மார்ஜின் கால் (2011), அசாசின்ஸ் க்ரீட் (2016), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (திரைப்படம்) (2017), சாக் சினைடரின் ஜஸ்டிஸ் லீக் (2021). போன்ற பல திரைப்படங்களில் நடித்துள்ளார்.
2015 இல் ஐயன்ஸ் எலிசபெத் I என்ற வரலாற்று குறுந்தொடர்களில் தோன்றினார், அதற்காக கோல்டன் குளோப் மற்றும் சிறந்த துணை நடிகருக்கான எம்மி விருதைப் பெற்றார். 2011 முதல் 2013 வரை, ஷோடைம் வரலாற்றுத் தொடரான 'தி போர்கியாஸ்' என்ற தொடரிலும் போப் அலெக்சாண்டர் VI ஆகவும் நடித்தார். இவர் 2019 இல் எச்பிஓவின் 'வாட்ச்மேன்' என்ற தொலைக்காட்சி தொடரில் அட்ரியன் வெய்ட்/ஓசிமாண்டியாஸ் ஆக தோன்றினார். இவர் தனது நடிப்புத்திறன் மூலம் திரைப்படத்திற்காக அகாதமி விருதையும், தொலைக்காட்சிக்காக எம்மி விருதையும், நாடகத்துறைக்காக டோனி விருதையும் வென்ற அமெரிக்காவில் "நடிப்பின் மும்மடங்கு" பெற்ற சில நடிகர்களில் இவரும் ஒருவர் ஆனார்.
ஆரம்ப வாழ்க்கை மற்றும் கல்வி
அயர்ன்சு 19 செப்டம்பர் 1948 இல் வைட்டுத் தீவுல் உள்ள கோவ்ஸில் ஒரு கணக்காளரான பால் டுகன் அயர்ன்சு மற்றும் பார்பரா ஆனி ப்ரெரட்டன் பிரைமர் ஆகியோருக்கு மகனாக பிறந்தார். இவருக்கு கிறிஸ்டோபர் (பிறப்பு 1943) என்ற ஒரு சகோதரரும் மற்றும் ஃபெலிசிட்டி அன்னே (பிறப்பு 1944) என்ற ஒரு ஒரு சகோதரியும் உண்டு. இவர் 1962 முதல் 1966 வரை டோர்செட்டில் உள்ள சுயாதீன ஷெர்போர்ன் பள்ளியில் கல்வி பயின்றார். நான்கு பேர் கொண்ட பள்ளி இசைக்குழுவின் '4 பில்லர்ஸ் ஆப் விஸ்டம்' என்ற இசைக்குழுவில் டிரம்மர் மற்றும் ஹார்மோனிகா வாசிப்பாளராக இருந்தார்.
வெளி இணைப்புகள்
பகுப்பு:1948 பிறப்புகள் பகுப்பு:வாழும் நபர்கள் பகுப்பு:ஆங்கிலேயத் தொலைக்காட்சி நடிகர்கள் பகுப்பு:ஆங்கிலேயத் திரைப்பட நடிகர்கள் பகுப்பு:ஆங்கிலேய குரல் நடிகர்கள் பகுப்பு:சிறந்த நடிகருக்கான அகாதமி விருதை வென்றவர்கள் பகுப்பு:மீநாயகன் திரைப்பட நடிகர்கள்
குளோரோபாரம்
குளோரோபாரம் (chloroform) அல்லது முக்குளோரோமீத்தேன் (trichloromethane) என்பது ஒரு நிறமற்ற, இனிய மணம் உள்ள அடர்த்தியான கரிமச் சேர்மம் ஆகும். இதன் வாய்பாடு: CHCl3. நான்கு குளோரோமீத்தேன்களில் குளோரோபாரமும் ஒன்றாகும். நிறமற்ற, மணமியங்களைப் போன்று இனிய மணமுடைய, தண்ணீரைவிட அடர்த்தியான திரவ நிலையிலுள்ள இந்த டிரைகுளோரோமீத்தேன் ஓரளவிற்கு தீங்கானதாகக் கருதப்படுவதால், ஆண்டுதோறும் குளோரோபாரம் பல மில்லியன் தொன்கள் தெவலான் மற்றும் குளிர் பதனூட்டிகளின் முன்னோடியாகத் தயாரிக்கப்பட்டாலும், குளிர் பதனூட்டிகளில் இதன் பயன்பாடு படிப்படியாக விலக்கிக் கொள்ளப்படுகின்றது. குளோரோபாரம் முதன் முதலாக 1831-ஆம் ஆண்டு தயாரிக்கப்பட்டது. எடின்பர்கு பல்கலைக்கழகத்தைச் சேர்ந்த இசுகாட்லாந்து மருத்துவர் சர் சேம்சு சிம்சன் முதலில் குளோரோபாரமை 1853-ஆம் ஆண்டில் மயக்க மருந்தாக பயன்படுத்தினார்.
வெளி இணைப்புகள்
பகுப்பு:கரிமகுளோரைடுகள் பகுப்பு:குளோரோ ஆல்க்கேன்கள் பகுப்பு:ஆலசனேற்ற கரைப்பான்கள் பகுப்பு:ஆலோமீத்தேன்கள் பகுப்பு:நாளமில்லா சுரப்புக் குலைப்பிகள் பகுப்பு:டிரைகுளோரோமெத்தில் சேர்மங்கள்
விசித்ர வனிதா
விசித்ர வனிதா 1947-ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் எஸ். கிருஷ்ணசாமி, கே. குமாரசாமி மற்றும் பலரும் நடித்துள்ளனர்.
மேற்கோள்கள்
பகுப்பு:1947 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. சுப்பிரமணியம் இயக்கிய திரைப்படங்கள்
டெரெக் களிச்சாரன்
டெரெக் களிச்சாரன் (Derek Kallicharran பிறப்பு: ஏப்ரல் 4 1958), இவர் அமெரிக்க அணியின் துடுப்பாட்டக்காரர்.. 39 முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டியிலும், கலந்து கொண்டுள்ளார். இவர் 1978/79-1985/86 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார். இடதுகை துடுப்பாட்டக்காரர், மிதவேகப் பந்துவீச்சாளர்.
வெளி இணைப்பு
பகுப்பு:அமெரிக்கத் துடுப்பாட்டக்காரர்கள் பகுப்பு:1958 பிறப்புகள் பகுப்பு:வாழும் நபர்கள்
வெள்ளப்பனேரி ஊராட்சி
வெள்ளப்பனேரி ஊராட்சி (Vellappaneri Gram Panchayat), தமிழ்நாட்டின் திருநெல்வேலி மாவட்டத்தில் உள்ள மேலநீலதநல்லூர் வட்டாரத்தில் அமைந்துள்ளது. இந்த ஊராட்சி, சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2543 ஆகும். இவர்களில் பெண்கள் 1291 பேரும் ஆண்கள் 1252 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேர்வழி அஞ்சல் துலுக்காணத்தம்மன் கோயில்
தேர்வழி அஞ்சல் துலுக்காணத்தம்மன் கோயில் தமிழ்நாட்டில் திருவள்ளூர் மாவட்டம், தேர்வழி அஞ்சல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் துலுக்கானத்தம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிள்ளைகளத்தூர் ஊராட்சி
பிள்ளைகளத்தூர் ஊராட்சி (Pillaikalathur Gram Panchayat), தமிழ்நாட்டின் நாமக்கல் மாவட்டத்தில் உள்ள பரமத்தி வட்டாரத்தில் அமைந்துள்ளது. இந்த ஊராட்சி, பரமத்தி-வேலூர் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குசல் பெரேரா
குசல் பெரேரா (කුසල් පෙරේරා, Kusal Perera; பிறப்பு: ஆகத்து 17, 1990) இலங்கைத் துடுப்பாட்ட வீரர் ஆவார். இவர் 36 முதல்தரப் போட்டிகளில் வயம்பா துடுப்பாட்ட அணிக்காக விளையாடியுள்ளார். தனது முதலாவது ஒருநாள் பன்னாட்டுப் போட்டியில் ஆத்திரேலிய அணிக்கு எதிராக 2013 சனவரி 13 இல் தினேஸ் சந்திமல்லின் இடத்துக்கு விளையாடினார்.
பெரேரா தனது முதலாவது நூறாவது ஓட்டத்தை 2014 பெப்ரவரி 22 இல் வங்காளதேச அணிக்கு எதிராக விளையாடிப் பெற்றார். 124 பந்துகளை எதிர்கொண்டு 106 ஓட்டங்களைப் பெற்றார்.
வெளி இணைப்புகள்
பகுப்பு:வாழும் நபர்கள் பகுப்பு:1990 பிறப்புகள் பகுப்பு:இலங்கைத் துடுப்பாட்டக்காரர்கள் பகுப்பு:கொழும்பு றோயல் கல்லூரி பழைய மாணவர்கள்
கொன்வே ஃபிரான்சிஸ்
கொன்வே ஃபிரான்சிஸ் ( Conway Francis , பிறப்பு: ஏப்ரல் 27, 1870, இறப்பு: ஏப்ரல் 11 1924), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டிகளில் கலந்து கொண்டுள்ளார். 1895 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கொன்வே ஃபிரான்சிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 10 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1870 பிறப்புகள் பகுப்பு:1924 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
திருவட்டார் கோட்டவிளை சாஸ்தா கோயில்
திருவட்டார் கோட்டவிளை சாஸ்தா கோயில் தமிழ்நாட்டில் கன்னியாகுமரி மாவட்டம், திருவட்டார் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், நாகர் உபசன்னதியும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. பங்குனி மாதம் உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எல்லாப்புரா சட்டமன்றத் தொகுதி
எல்லாப்புரா சட்டமன்ற தொகுதி (Yellapur Assembly constituency) இந்தியாவில் உள்ள கர்நாடகா மாநிலத்தின் 224 கர்நாடகா சட்டமன்ற தொகுதிகளில் ஒன்றாகும்.
இத்தொகுதி வட கன்னட மாவட்டத்தின் ஒரு பகுதியாகும்.
மேற்கோள்கள்
பகுப்பு:உத்தர கன்னட மாவட்டம் பகுப்பு:கர்நாடக சட்டமன்றத் தொகுதிகள்
நார்வே குரோனா
குரோன் அல்லது குரோனா (சின்னம்: kr; குறியீடு: NOK), நார்வே நாட்டின் நாணயம். இது பன்மையில் “குரோனர்” என்று அழைக்கப்படுகிறது. ஓரு குரோனாவில் நூறு ஓர்கள் உள்ளன. முதன் முதலில் 1922ம் ஆண்டு முதல் குரோனா வெளியிடப்பட்டது. குரோன் என்னும் சொல் இலத்தீன் மொழியின் “குரோனா” என்னும் சொல்லில் இருந்து தொன்றியது. இதற்கு கிரீடம்/முடி என்று பொருள். டானிய குரோன், சுவீடிய குரோனா, எஸ்தோனிய குரூன் போன்ற ஸ்கான்டினாவிய நாடுகளின் நாணயங்களின் பெயர்களும் இச்சொல்லிலிருந்தே தோன்றின. குரோனா 1875ல் முதன் முதலில் அறிமுகப்படுத்தப்பட்டது.
பகுப்பு:நோர்வே பகுப்பு:நாணயங்கள்
எஸ். வையாபுரிபட்டி ஊராட்சி
'''எஸ். வையாபுரிபட்டி ஊராட்சி' (S. Vaiyapuripatti Gram Panchayat''), தமிழ்நாட்டின் சிவகங்கை மாவட்டத்தில் உள்ள சிங்கம்புணரி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1235 ஆகும். இவர்களில் பெண்கள் 659 பேரும் ஆண்கள் 576 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லினக்சு கருனி
லினக்ஸ் என்பது திறந்த ஆணைமூல இயக்குதளமான குனூ/லினக்சின் (GNU/Linux) அடிப்படை மென்பொருளான கருனி (Kernel) இனது பெயராகும். லினக்ஸ் கருனி (Linux Kernel) என்பது, கணினி ஒன்று இயங்கத்தேவையான மிக அடிப்படை மென்பொருளான கருனி களில் புகழ்பெற்ற ஒன்றாகும். இம்மென்பொருள் லினஸ் டோர்வால்ஸ் என்பவரது முயற்சியால் 1991ம் ஆண்டு உருவாக்கப்பட்டு தற்போது உலகம் எங்கும் பரந்திருக்கும் வல்லுனர்களால் படிப்படியாக வளர்த்தெடுக்கப்பட்டுவருகிறது.
இது முதன் முதலில் இது இன்டெல் 80386 என்ற நுண்செயலிக்காக உருவாக்கப்பட்டது. ஆனால் அது மற்ற பணித்தளங்களிலும் வேலை செய்யும். அது சி மொழி மற்றும் குனூ சி மொழியின் நீட்சியின் உதவியோடும் கட்டமைப்பு மொழி (assembly language) (in the GNU Assembler's "AT&T-style" syntax) உதவியோடும்  எழுதப்பட்டதாகும்.
இது குனூ பொது காப்புரிமம் (GNU General Public License) எனப்படும் காப்புரிமையின் கீழ் உருவாக்கப்பட்டவை. அதனால் லினக்ஸின் மூல நிரல் காப்புரிமை அற்றதாகும்.
கருனி என்பது சிறந்து விளங்கும் குனூ/லினக்ஸ் இயக்க அமைப்பின் மூலநிரல் மென்பொருளாகும். லினக்ஸ் கருனியானது திறந்த ஆணைமூலமாக கிடைக்கிறது. குனூ/லினக்ஸ் இயக்குதளமானது லினக்ஸ் கருனியைக் கொண்டிருக்கிறது.
வரலாறு
" I'm doing a (free) operating system (just a hobby, won't be big and professional like gnu) for 386(486) AT clones. This has been brewing since April, and is starting to get ready.  I'd like any feedback onthings people like/dislike in minix, as my OS resembles it somewhat (same physical layout of the file-system (due to practical reasons)among other things)."
பராமரிப்பு
லினஸ் ரோவாட்ஸ் மூல நிரல்களை மேற்பார்வை செய்து பிந்தைய கேர்னலுடன் வெளிவிடுவதும் பழைய கேர்னகளை வேறு நிரலாக்கர்களைப் பராமரிக்கவிடுகின்றார். W
மற்றும் வேறு லினஸ் கேணல் நிரலாக்கர்கள் ராபட் லவ் en:Ingo Molnar . (See the லினக்ஸை பராமரிப்பவர்களின் கோப்பு).
காப்புரிமை ஆவணங்கள்
திரு. டோர்வோல்டு அவர்கள், லினக்ஸின் ஜி.பி.எல் காப்புரிமைப் பற்றி பேசும்பொழுது, "best thing I ever did." என்று வர்ணித்துள்ளார் இந்த தொடுப்பை காணவும்
சின்னம்
right|thumbnail|90px| வியட்நாம் நாட்டு பாணியில் டக்ஸ் லினக்ஸின் சின்னம் டக்ஸ் (TUX) எனப் பெயரிடப்பட்ட பென்குயின் பறவையாகும். இச்சின்னத்தை உருவாக்கியவர் அமெரிக்காவை சேர்ந்த நிரலாளர் இலாரி இவிங். 'இலாரி இவிங்'கின் டக்ஸ் பக்கம்
டக்ஸ் எனப்பெயர் வர காரணம் ஆங்கிலத்தில் டோர்வால்ட்சின் லினக்ஸ் (Torvalds' LinUX) என்பதன் சுருக்கமென கருதப்படுகிறது. டக்ஸ் பெயர் காரணம்
குறிப்புகள்
பகுப்பு:லினக்சு பகுப்பு:இயக்குதள தொழினுட்பம்
லினசு டோர்வால்ட்ஸ் David Weinehall
சகுரா
சகுரே (Sahure (also Sahura), பண்டைய எகிப்திய மொழியில் சகுரே என்பதற்கு சூரியக் கடவுளான இராவிற்கு நெருக்கமானவர் என்பது பொருள். இவர் பழைய எகிப்திய இராச்சியத்தை ஆண்ட ஐந்தாம் வம்சத்தின் இரண்டாம் பார்வோன் ஆவார். இவர் பழைய எகிப்திய இராச்சியத்தை கிமு 25-ஆம் நூற்றாண்டின் துவக்கத்தில் 13 ஆண்டுகள், 5 மாதங்கள் மற்றும் 12 நாட்கள் ஆண்டார். இவரது ஆட்சிக் காலத்தில் எகிப்து அரசியல் மற்றும் பண்பாட்டில் சிறந்து விளங்கியது.   பார்வோன் யுசர்காப்பிற்கு பின்னர் ஆட்சி பீடம் ஏறிய அவரது  மகனான சகுரே என்ற சகுராவிற்குப் பின்னர் நெபரிக்கரே ககாய் எகிப்தின் அரியனை ஏறினார்.
இவரது ஆட்சியில் லெவண்ட் கடற்கரை பகுதி இராச்சியங்களுடன் வணிகம் மேற்கொண்டார். மேலும் தற்கால லெபனான் பகுதிகளை கடற்படை படகுகளுடன் சென்று கைப்பற்றினார். மேலும் பண்டு, லிபியா மற்றும் சினாய் பகுதிகளை படையெடுத்துக் கைப்பற்றினார். பார்வோன் சகுரா தன் ஆட்சியின் துவக்கத்திலே, தனக்கான சகுரா பிரமிடை அபுசிர் நகரத்தில் நிறுவினார்.
ஆதார நூற்பட்டியல்
பகுப்பு:எகிப்திய மன்னர்கள் பகுப்பு:எகிப்தின் ஐந்தாம் வம்சம்
மெர்ரால்
மேற்கோள்கள்
பகுப்பு:Coordinates on Wikidata பகுப்பு:பீகார் மாநிலத்திலுள்ள ஊர்களும் நகரங்களும்
நிலை மின்சாரம்
நிலை மின்சாரம் (Static Electricity) என்பது ஒரு பொருளின் மேற்பரப்பிலோ அல்லது உட்பரப்பிலோ உள்ள மின்னேற்றத்தின் சமநிலை மாறுபாடால் ஏற்படுவதாகும். இது மின்கடத்திகளின் மூலம் ஆற்றலைப் பரிமாற்றும் மின்னோட்டத்திலிருந்து முரண்பட்டு மின்னோட்டத்தினாலோ, மின் வெளியேற்றம் மூலமோ நகர்த்தப்படும் வரை ஒரிடத்தில் நிலைத்திருப்பதால் நிலைமின்சாரம் எனப்படும்.
தொடர்பிலிருந்த இரு மேற்பரப்புகள் தனியே பிரிந்தபின், அதில் ஒரு மேற்பரப்பேனும் மின்னோட்டத்துக்குத் தடையாய் இருக்குமாயின் அதில் ஒரு மின்னேற்றம் உருவாகும். இந்த மின்னேற்றம் நிலத்தை நோக்கி நகர, மக்கள் காரணமாக இருக்கும்பொழுது இதன் விளைவை மக்களால் பொறியோசையாகக் கேட்கவோ, அதிர்வாக உணரவோ அல்லது ஒரு சிறு தீப்பொறியாக காணவோ முடிகிறது. நிலை மின்னிறக்கம் என்னும் இந்த பரிச்சியமான நிகழ்வு, மின்னேற்றம் நடுவுநிலமையை அடையும்போது ஏற்படுகிறது.
விட்டலாபுரம் ஊராட்சி
விட்டலாபுரம் ஊராட்சி (Vittalapuram Gram Panchayat), தமிழ்நாட்டின் விழுப்புரம் மாவட்டத்தில் உள்ள மரக்காணம் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1950 ஆகும். இவர்களில் பெண்கள் 981 பேரும் ஆண்கள் 969 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இரும்பு(III) சல்பேட்டு
இரும்பு (III) சல்பேட் (அல்லது ஃபெர்ரிக் சல்பேட்) (Ferric Sulfate) என்பது Fe2(SO4)3 என்ற மூலக்கூற்று வாய்ப்பாட்டை உடைய வேதிச்சேர்மம் ஆகும். இது பொதுவாக மஞ்சள் நிறமுடைய தண்ணீரில் கரையக்கூடிய உப்பாகும். பலவிதமான ஐதரேட்டுகளும் அறியப்படுகின்றன. இந்த உப்பின் கரைசல்கள் சாயமூன்றியாகவும், தொழில்துறை கழிவுகளுக்கு ஒரு உறைபொருளாகவும் பயன்படுத்தப்படுகின்றன. இது நிறமிகளிலும், அலுமினியம் மற்றும் எஃகுக்கான வேதித்தூய்மிப்படுத்தும் குளியல் ஆகியவற்றிலும் பயன்படுத்தப்படுகிறது.
உற்பத்தி
பொதுவாக, இரும்புக் கழிவுகளிலிருந்து உருவாகும் கரைசலாக ஃபெரிக் சல்பேட் பயன்படுத்தப்படுகிறது. உண்மையான விவரக்குறிப்பு தெளிவற்றதாக உள்ளது. ஆனால், அதன் பயன்பாடுகள் அதிக தூய்மையான பொருள்களைக் கோருவதில்லை.
இரும்பு(III) சல்பேட்டு பெரும்பாலும் திண்மப் பொருளாக பிரிக்கப்படுவதை விட ஒரு கரைசலாக உருவாக்கப்படுகிறது. இது சல்பூரிக் அமிலம், இரும்பு சல்பேட்டின் சூடான கரைசல் மற்றும் ஒரு ஆக்ஸிஜனேற்றி ஆகியவற்றிற்கு வினையளிப்பதன் மூலம் பெரிய அளவில் தயாரிக்கப்படுகிறது. வழக்கமான ஆக்ஸிஜனேற்றிகள் குளோரின், நைட்ரிக் அமிலம் மற்றும் ஐதரசன் பெராக்சைடு ஆகியவை அடங்கும்.
இயற்கையாகக் கிடைக்குமிடங்கள்
மைகாசைட்டு, (Fe3+, Al3+)2 (SO4)3 என்ற வாய்ப்பாட்டை உடைய கலப்பு இரும்பு-அலுமினிய சல்பேட்டு என்பது இரும்பு (III) சல்பேட்டின் கனிம வடிவத்தின் பெயராகும். இந்த நீரற்ற வடிவம் மிகவும் அரிதாகவே கிடைக்கிறது. ஐதரேட்டுகள் மிகவும் பொதுவானவையாகும். கோக்விம்பைட் (நொனாஐதரேட்டு) அவற்றில் பெரும்பாலும் கிடைக்கின்ற ஒன்றாக உள்ளது. பராக்கோகிம்பைட் மற்றொன்று அரிதாகவே கிடைக்கக்கூடிய இயற்கை நொனாஐதரேட்டு ஆகும். கோர்னைலைட்டு (எப்டாஐதரேரேட்டு) மற்றும் குன்ஸ்டெடிட் (டெகாஐதரேட்டு) ஆகியவை அரிதாகவே காணப்படுகின்றன. லாசனைட்டு (எக்சா- அல்லது பென்டாஐதரேட்டு) ஒரு சந்தேகத்திற்குரிய இனமாகும். குறிப்பிடப்பட்ட அனைத்து இயற்கை ஐதரேட்டுகளும் தாது படுகைகளில் உள்ள இரும்பைக் கொணரும் முதன்மை தாதுக்கள் (முக்கியமாக பைரைட்டு மற்றும் மார்கசைட்டு) ஆக்சிஜனேற்றத்துடன் இணைக்கப்பட்ட நிலையற்ற கலவைகள் ஆகும். தாது படுகைகள் ஆக்ஸிஜனேற்ற மண்டலங்களின் கரைசல்களின் இரும்பு (III) சல்பேட் ஒரு முக்கியமான ஆக்ஸிஜனேற்றியாகும். மையம்|thumb|350x350px| கோக்விம்பைட் படிக அமைப்பு
பயன்கள்
இச்சேர்மமானது கடந்த முப்பதாண்டுகளுக்கும் மேலாக பல் மருத்துவத்துறையில் பல் அறுவை சிகிச்சையின் போது இரத்த இழப்பைத் தடுக்கும் காரணியாகப் பயன்படுத்தப்பட்டு வருகிறது. நீரில் காணப்படும் ஆர்செனிக், செலினியம், பாசுபரசு மற்றும் கன உலோக மாசுக்களை நீக்க இது பயன்படுகிறது. இச்சேர்மம் குடிநீர் அல்லது தொழில்துறை செயல்முறை நீர் வழங்கலில் மூல நீரின் சிகிச்சையில் பயன்படுத்தப்படுகிறது. மேலும், கழிவு நீரை சுத்திகரிக்கவும், கழிவு நீர் சுத்திகரிப்பு நிலையங்களில் கசடுகளை அகற்றவும் பயன்படுத்தப்படுகிறது. கந்தக வாசனையை அகற்ற நீர் சுத்திகரிப்பு செயல்முறைகளில் பயன்படுத்தப்படுகிறது. மருத்துவத் துறையில் உடல் திசுக்கள் மற்றும் குழாய்களை சுருக்கும் மருந்துப் பொருளாகவும் பயன்படுத்தப்படுகிறது. இச்சேர்மம் மண்ணைப் பதப்படுத்தும் காரணியாகவும் பயன்படுத்தப்படுகிறது.
வினைகள்
ஆலத்தைப் போன்றே இச்சேர்மமும் நீரில் சிறிதளவு காரத்தன்மையை நாடுகிறது. இயற்கையான காரத்தன்மை போதுமானதாக இல்லாமல் இருந்தால் சிறிதளவு பை கார்பனேட்டு அயனிகள், ஐதராக்சைடு அயனிகள் இவற்றின் நீரில் கரையக்கூடிய உப்புகளைக் கரைத்து கரைசலின் காரத்தன்மையானது அதிகரிக்கப்படுகிறது. பெர்ரிக் சல்பேட்டின் விரும்பத் தகுந்த வினைகள் பெரும்பாலும் காரகாடித்தன்மைச் சுட்டெண் 3.5 முதல் 9.0 வரையிலான அளவிலான கரைசல்களில் சிறப்பாக நடைபெறுகின்றன.
வெளி இணைப்புகள்
பகுப்பு:சல்பேட்டுகள் பகுப்பு:இரும்பு(III) சேர்மங்கள் பகுப்பு:Articles without KEGG source
புதுவை முரசு (இதழ்)
புதுவை முரசு என்பது புதுவையில் இருந்து வெளிவந்த ஒரு இதழாகும். இவ்விதழ் 10.11.1930 இல் இருந்து சில ஆண்டுகள் வெளிவந்துள்ளது. சுயமரியாதையை பரப்புவதே நோக்கம் என முதல் இதழ் தலையங்கத்தில் கூறப்பட்டுள்ளது.
இதழில் எழுதியோர்
இவ்விதழில் பாரதிதாசன், புதுவை சிவப்பிரகாசமும் பிழைதிருத்திக் கொடுத்தும், கட்டுரைகள், கவிதைகளைத் தொடர்ந்து எழுதியும் வந்துள்ளனர். மேலும் சாமி சிதம்பரனார், ம. சிங்காரவேலர், மாயவரம் சி. நடராசன், நாகை என். பி. காளியப்பன், செல்வி நீலாவதி, குஞ்சிதம், பூவாளூர் அ. பொன்னம்பலனார், எஸ். இராமநாதன், சித்தர்காடு இராமையா, சாத்தான்குளம் அ. இராகவன், நாகர்கோயில் பி. சிதம்பரம் பிள்ளை, காரைக்குடி சொ. முருகப்பா, ஊ. பு. அ. சௌந்தரபாண்டியன் போன்ற பலரின் சொற்பொழிவுகள், எழுத்துகள் ஆகியவை இடம் பெற்றன.
இதழ் தொகுப்பு வெளியீடு
இவ்விதழின் தொகுப்பு புதுவை முரசு இதழ் தொகுப்பு என்ற பெயரில் ஆறு தொகுதிகளாக வாலாச வல்லவன் என்பவரை தொக்குப்பாசிரியராக கொண்டு தமிழ்க் குடியரசு பதிப்பகம், சி.என்.கே. சந்து, சேப்பாக்கம், சென்னை. என்ற பதிப்பகத்தால் வெளியிடப்பட்டது.